**Drumeția sufletelor nepereche**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hai să ne plimbăm prin infinituri

și să fim drumeţii unei dimineţi

Pe poteci de dor să te urmez în mituri

și să culegem albul din nămeţi.

Tu îmi eşti compasul cercurilor lumii

rază ţi-e voinţa crezului în noi

Fără pioleţi, corzi, cuie sau funii

urcăm către piscul iubirii în doi.

Şi, cum eşti nălucă, tu zbori înainte

vie mi-e voința de a te urma

Îţi urmez urcuşul fără de cuvinte,

îndrumând destinul către calea ta.

Tu eşti Adevărul şi îmi eşti ideea

crezului în viaţă că suntem doar noi

Eu, a noptii vrajă, tu, Casiopeea

ce-mi ferește ochii de-al lumii noroi.

Un crud întuneric apare deodată

în ceața iubirii te pierd ireal.

Se-adună în suflet o frică ciudată

de măşti ce-nconjoară al meu areal.

Te strig în zadar şi îmi tremură glasul

rămân într-un loc şi aştept un semnal

Un vânt fără nume îmi țintuie pasul

încearcă să stingă amorul fanal.

Pe jos sunt speranţe şi zboruri sunt frânte

le iau şi-mpletesc cunună de dor,

Destinul mi-l ținui în creasta de munte

și cer Celei Triste, un ultim favor.

Devin Prometeul iubirii finale,

legat de un vis, legat de un gând.

Sunt prizonierul internelor drame

și mor aşteptând.